**Danske specialfødevarer på vej mod udlandet**

**Danske Bodylab Nutrition har haft stor succes med berigede fødevarer i Danmark og Sverige og sætter nu ind på de øvrige nordiske markeder. Det er led i en ny strategi om at markedsføreberigede fødevarer – såkaldte ”Fit LIfestyle”-produkter – til den almindelige forbruger fremfor blot til sportsfolk. Satsningen ligger i direkte forlængelse af succesen på det danske og svenske marked, der er stærkt medvirkende årsag til, at Bodylab nu nærmer sig en trecifret millionomsætning.**

Fit lifestyle-produkter er blevet en stor succes på det danske marked, og nu får nordmænd, svenskere og finner også chancen for at købe de proteinberigede og sunde fødevareprodukter fra danske Bodylab. Denne hastig voksende fødevarekategori består af færdiglavede, ernæringsforbedrede produkter med øget proteinindhold og uden tilsat sukker. Kategorien omfatter alt fra smørbart proteinrigt chokoladepålæg over shake & bake proteinpandekager til sukkerfrie, proteinholdige vingummier.

”Bodylab er på kort tid blevet markedsledende indenfor udvikling af fit lifestyle produkter. Vi er netop nu i fuld gang med en nordisk ekspansion, der skal udvide vores marked og gøre det cirka fem gange større,” fortæller Rasmus Thorup Andersen, der er direktør i Bodylab Nutrition.

Det gøres ved at give de skandinaviske kunder en fuldstændigt lokaliseret oplevelse - alt materiale er oversat, der er etableret lokale retur-adresser og betalingsmetoder, og kundeservicen sidder klar til at hjælpe på kundens sprog.

”Vi har fået et solidt fundament i Danmark og bevist konceptets levedygtighed gennem den millionomsætning, vi allerede har skabt i Sverige det seneste år. Det beviser, at vi har en berettigelse udenfor landets grænser, og derfor lancerer vi nu [bodylab.no](http://bodylab.no/) og Bodylab.fi. Bodylabs styrke er en kombination af, at vi ejer værdikæden fra fabrik til forbruger samt vores spidskompetence indenfor innovation af sports nutrition produkter. Det er grundlaget for, at vi har udviklet og markedsført en unik serie af fit lifestyle produkter, som der er stor efterspørgsel efter,” fortæller Rasmus Thorup Andersen.

Dermed har Bodylab været i stand til at differentiere sig i forhold til markedet og konkurrere på innovation frem for på pris. Det har på få år gjort Bodylab til markedsleder i Danmark, men med en betydelig eksport til bl.a. Mellem- og Fjernøsten af whitelabel produkter.

Forud for etableringen i de andre nordiske lande er gået et større researcharbejde, der har kortlagt de nordiske markeder, betalingsmetoder og handelsmønstre. Kundeservice er outsourcet til lokale og logistikken på plads, så Bodylab nu er sidestillet servicemæssigt med virksomheder i de pågældende lande.

”I kraft af vores geografiske position midt i Jylland kan vi levere en vare til en forbruger i Norge, Sverige og Finland lige så hurtigt som en lokal leverandør. Får vi ordren inden klokken 14:00, er den i det pågældende land dagen efter,” siger Rasmus Thorup Andersen.

For yderligere information kontakt venligst

Rasmus Thorup Andersen

Bodylab v/NutriNord ApS

Plastvænget 3 D

9560 Hadsund

Danmark

Tlf: 96 52 55 25

**Om Bodylab**

Bodylab Nutrition er en dansk, privatejet virksomhed, der producerer og forhandler kosttilskud, sunde specialfødevarer og proteinprodukter sportsfolk og den almindelige forbruger. Bodylab Nutrition er et brand under koncernen NutriNord, som beskæftiger sig bredt med udvikling, produktion og forhandling. NutriNord forhandler engros til andre forhandlere i hele Europa, blandt andet under private label.

Produkterne bruges af sundhedsbevidste forbrugere, som går op i at få dækket sit proteinbehov og minimere sukkerindtaget i en travl og aktiv hverdag. Træning og en sund livsstil prioriteres højt og de ønsker at styre uden om fristelser og dårlig samvittighed igennem dagen. Det behov dækker Bodylab gennem innovative fit lifestyle produkter, der skubber grænserne for, hvad man kan forvente af smag og kvalitet hos proteinrige fødevarer uden tilsat sukker. Fit lifestyle produkterne bruges som ernæringsforbedrede alternativer til klassiske søde sager og som proteinrige mellemmåltider igennem hverdagen, eksempelvis i skolen, på arbejdet og på farten.